Pühapäeval Vasikaholmi rannas peetud Haapsalu XV Triatloni stardis puhunud tuul pani merepinna lainetama, kuid pilvitus taevas särav päike jäi peale ning aitas korraldajate rõõmuks kujundada igati ilusa suvepäeva, mis loodetavasti kajastus positiivselt ka võistlustulemustes.
#000001
Triatlonidistants koosnes 350 m ujumisest, 23 km rattasõidust ning 4,5 km pikkusest joooksuotsast.
#000002
Meeste põhidistantsil väljus tiitlikaitsja Timmo Jeret (Frodo) veest kuuendana, kuid kaotus ujumise liidrile Rihard Viherpuule ei olnud suur ning oma trumpalal, rattasõidus, pani Jeret oma paremuse konkurentide ees maksma ning võis jooksudistantsile minna juba uhkes üksinduses. Lõpujoon alistus viiendat aastat järjest triumfeerinud triatleedile ajaga 51 minutit ja 50 sekundit. Viis minutit ja kakskümmend kolm sekundit hiljem saabus finišisse Harvis Mill, saades lõppajaks 57.13, kolmas oli 57.31ga Kristjan Silvet (NJOM.EE). Korraldajaklubi rõõmuks oli Taavi Lehemaa (JK Paralepa) 59.20ga kuues.
#000003
Võistluspäeva avanud lastetriatlonil läbiti 75 meetrit ujudes, 1,7 kilomeetrit jalgratta seljas, millele järgnes 400 m jooksudistants.
#000006
Lastetriatlonil osales kokku 17 noort sportlast, põhidistantsil oli startijaid 91, nende seas ka viie võistkonna esindajad.
#000009
Kokkuvõttes möödus 15. triatlon igati meeleolukalt. Rõõmu tegi rohke osalejaskond ja tuliselt kaasa elanud pealtvaatajad, kes üheskoos kujundasid jalgrattaklubi Paralepa korraldatud võistlusest igati ilusa ja emotsionaalse mõõduvõtu. Järgmisel aastal ootavad korraldajad ka kõiki raja kõrval viibinuid starti – igaüks on sõltumata oma sportlikust tasemest pikisilmi oodatud!
#000010